Diari Oficial de la Generalitat Valenciana


Sumari del DOGV 9939, del 18-09-2024 (2024/9391)

ACORD de 17 de setembre de 2024, del Consell, pel qual s'autoritza una transferència de crèdit del capítol 2 del programa pressupostari 121H00 “Avanç de la societat digital” al capítol 7 del programa pressupostari 542D00 “Desenrotllament Tecnològic i Innovació” de la Conselleria d'Innovació, Indústria, Comerç i Turisme, per a incrementar la línia de subvenció de concurrència competitiva S1558, per import d'1.200.000 euros (Expedient 11.009/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9391

CVE
:   LLBS-G-4961-5940

Data del document
:   17-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Conselleria d'Innovació, Indústria, Comerç i Turisme, ha establit com a línia estratègica de la seua gestió l'impuls de la indústria audiovisual i de l'ús del sector audiovisual en el territori valencià, coadjuvant a finançar la realització de projectes de producció d'obres cinematogràfiques i altres obres audiovisuals, excloses les d'animació, de nacionalitat espanyola o estrangera, en les quals s'incórrega significativament en despeses de producció en el territori de la Comunitat Valenciana, a fi de fomentar una activitat econòmica productiva, com és l'audiovisual, amb importants efectes qualitatius i quantitatius sobre la nostra economia.

Mitjançant la Llei 8/2023, de 27 de desembre, de Pressupostos de la Generalitat per a l'exercici 2024 s'establix en el programa 542D00 «Desenrotllament Tecnològic i Innovació», que gestiona la Direcció General d'Innovació de la Conselleria d'Innovació, Indústria, Comerç i Turisme, una dotació inicial per import de 3.500.000 euros, per a gestionar la línia de subvenció de capital de concurrència competitiva S1558 «Impuls d'un nou model econòmic de producció audiovisual».

Per la seua part, la Direcció General d'Innovació pretén finançar en l'exercici 2024, una nova convocatòria d'ajudes de suport a la producció d'obres cinematogràfiques i obres audiovisuals en el territori valencià que done continuïtat a les actuacions iniciades en l'exercici anterior, sent insuficient la dotació existent actualment, una vegada tramitats els compromisos plurianuals i les obligacions degudament adquirides en l'exercici anterior.

Per tot això, i davant la insuficiència pressupostària per a poder aconseguir els objectius previstos, la Conselleria d'Innovació,  Indústria, Comerç i Turisme proposa transferir crèdits disponibles des del capítol 2 del programa pressupostari 121H00«Avanç de la societat digital», al capítol 7 del programa pressupostari 542D00 «Desenrotllament Tecnològic i Innovació», per a incrementar la línia de subvenció de concurrència competitiva S1558 «Impuls d'un nou model econòmic de producció audiovisual», de l'annex de transferències i subvencions, per import d'1.200.000 euros, crèdits que no estan afectes a compromisos de despesa ni a finançament afectat.

A este efecte, i en virtut del que es disposa en l'article 49 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, en els articles 21 i 23 de la Llei 8/2023 de Pressupostos de la Generalitat per a l'exercici 2024, a proposta de la Consellera d'Hisenda, Economia i Administració Pública, el Consell, prèvia deliberació,

ACORDA

*Primer*

Autoritzar una minoració de crèdit en l'aplicació pressupostària X99519783OZ90209 G.121H00.2, per import d'1.200.000 euros.

*Segon*

Autoritzar un increment de crèdit en l'aplicació pressupostària Q85681197KA38614 G.542D00.7 per import d'1.200.000,00 euros, que permet incrementar la línia de subvenció de concurrència competitiva S1558 «Impuls d'un nou model econòmic de la producció audiovisual», en el capítol 7, programa pressupostari 542D00 «Desenrotllament Tecnològic i Innovació» de l'annex de transferències i subvencions, d'acord amb el següent detall:

|  |  |  |  |  |  |
| --- | --- | --- | --- | --- | --- |
| *Codi* | *Denominació* |  | *Dotació anterior* | *Modificació alta/baixa* | *Dotació modificada* |
| S1558 | Impuls d'un nou model econòmic de la producció audiovisual | Aportació G.V. |  |  |  |
|  | No condicionada | 3.500.000,00 | 1.200.000,00 | 4.700.000,00 |
|  | Condicionada | 0,00 | 0 | 0,00 |
|  | Aportació externa | 0,00 |  | 0,00 |
|  | Total finançament afectat | 0,00 |  | 0,00 |
|  | Total | 3.500.000,00 | 1.200.000,00 | 4.700.000,00 |

  
  

València, 17 de setembre de 2024

Susana Camarero Benítez

La consellera secretària